ดาวโจนส์,ทองปิดบวก/น้ำมันลงเล็กน้อย
หุ้นดาวโจนส์ปิดบวก 152.82 จุด รับข้อมูลจ้างงานแข็งแกร่งเกินคาด ด้านราคาน้ำมันลดลง 7 เซนต์ ขณะที่ทองคำเพิ่มขึ้น 6.5 ดอลลาร์
3 ก.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,786.35 จุด เพิ่มขึ้น 152.82 จุด หรือ +0.44%, ดัชนี เอสแอนด์พี 500 ปิดที่ 4,352.34 จุด เพิ่มขึ้น 32.40 จุด หรือ +0.75% และดัชนี แนสแดค ปิดที่ 14,639.32 จุด เพิ่มขึ้น 116.95 จุด หรือ +0.81% โดยในรอบสัปดาห์นี้ ดัชนีดาวโจนส์บวก 1.0%, ดัชนีเอสแอนด์พี 500 เพิ่มขึ้น 1.7% และดัชนี แนสแดค เพิ่มขึ้น 1.9%ดัชนีดาวโจนส์ตลาดหุ้นนิวยอร์กปิดบวกทำนิวไฮเมื่อวันที่ 2 ก.ค. ขณะที่ดัชนี เอสแอนด์พี 500 ปิดบวกติดต่อกันเป็นวันที่ 7 ขานรับการเปิดเผยตัวเลขจ้างงานนอกภาคเกษตรของสหรัฐที่แข็งแกร่งเกินคาด ขณะที่บรรดานักวิเคราะห์เชื่อมั่นว่า ธนาคารกลางสหรัฐ (เฟด) จะยังไม่เร่งปรับขึ้นอัตราดอกเบี้ยเร็วๆ นี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนส.ค. ลดลง 7 เซนต์ หรือ 0.1% ปิดที่ 75.16 ดอลลาร์/บาร์เรล แต่ปรับตัวขึ้น 1.5% ในรอบสัปดาห์นี้ สัญญาน้ำมันดิบเบรนท์ (BRENT) ส่งมอบเดือนก.ย. เพิ่มขึ้น 33 เซนต์ หรือ 0.4% ปิดที่ 76.17 ดอลลาร์/บาร์เรล และปรับตัวขึ้น 1% ในรอบสัปดาห์นี้ เนื่องจากบรรดาเทรดเดอร์ชะลอการซื้อขาย ขณะรอผลการประชุมของกลุ่มประเทศผู้ส่งออกน้ำมัน (โอเปก) และชาติพันธมิตรหรือโอเปกพลัสราคาทองคำตลาดโคเม็กซ์งวดส่งมอบเดือนส.ค. เพิ่มขึ้น 6.5 ดอลลาร์ หรือ 0.37% ปิดที่ 1,783.3 ดอลลาร์/ออนซ์ ซึ่งเป็นระดับปิดสูงสุดนับตั้งแต่วันที่ 23 มิ.ย. และปรับตัวขึ้น 0.3% ในรอบสัปดาห์นี้